Mauricio Rueda Beltz

**Mauricio Rueda Beltz** (født 8. januar 1970 i Bogotá i Colombia) er en colombiansk katolsk prelat, erkebiskop og diplomat for Den hellige stol.
## Liv og virke
### Bakgrunn
Mauricio Rueda Beltz gikk på *Gimnasio Moderno* i Bogotá til 1987.  Deretter studerte han filosofi og katolsk teologi ved presteseminaret i Bogotá.
### Prest
Den 19. desember 1996 ble han presteviet for erkebispedømmet Bogotá av erkebiskopen av Bogotá, Pedro Rubiano Sáenz. 

Etter videre studier oppnådde Rueda Beltz lisensiatsgrad i kanonisk rett i 2001 fra Det pavelige xavierianske universitet i Bogotá under Víctor Rodriguez Gallón med avhandlingen *Teoría y practica de los procesos matrimoniales*. Deretter fortsatte han studiene i Roma, hvor han tok doktorgraden i 2004 fra Det pavelige universitet Santa Croce med sin avhandling *La convención concordataria Echandía-Maglione y el llamado cisma de la Iglesia colombiana* («Konkordatet mellom Echandía og Maglione og det såkalte skisma i den colombianske kirke»). Han gjennomførte også diplomatutdannelsen ved det pavelige kirkelige akademi fra 2002 til 2004.

Rueda Beltz gikk inn i diplomatisk tjeneste for Den hellige stol den 1. juli 2004. Han ble postert til nuntiaturene i Guinea (2004–2006), Chile (2006–2009), USA (2009–2011) og Jordan (2011–2014).

Fra den 1. juli 2014 arbeidet han ved Statssekretariatet, først i Seksjonen for relasjoner til statene og fra 22. februar 2016 til 30. juni 2020 i Seksjonen for generelle anliggender, hvor han var involvert i planleggingen av pave Frans' utenlandsreiser.

Den 1. juli 2020 ble Rueda Beltz postert til det apostoliske nuntiatur i Portugal. 

Den 17. desember 2020 utnevnte pave Frans ham til undersekretær for seksjonen for utplassering av diplomatisk personell i Statssekretariatet for Den hellige stol.

### Titulærerkebiskop, nuntius til Elvenbenskysten
Den 16. juni 2023 utnevnte pave Frans ham til titulærerkebiskop av *Cingoli* og apostolisk nuntius til Elfenbenskysten.  Kardinalstatssekretær erkebiskop Pietro Parolin bispeviet ham og samtidig George George Panamthundil den 9. september samme år i Peterskirken. Medkonsekratorer var den emeriterte erkebiskop av Bogotá, kardinal Rubén Salazar Gómez, og den syro-malankarske katolske storerkebiskopen av Trivandrum, kardinal Baselios Cleemis Thottunkal.

## Skrifter
* 
* 

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022) *1977
* Kardinal Pietro Parolin  (1955-) *2009 
* Erkebiskop * Mauricio Rueda Beltz* (1970-) *2023

## Referanser